recursal/SuperWikiNEXT-32B huggingface dataset:
**Բուտեոն** (ֆր.՝ Château de Bouthéon), ամրոց Ֆրանսիայում, Անդրեզյո-Բուտեոն կոմունայում, Լուար հովտում։

Պատմություն
-----------

Հին փաստաթղթերում առաջին անգամ ամրոցը հիշատակվել է 13-րդ դարում։ Այդ ժամանակից ի վեր նրա ճարտարապետությունը շատ է փոխվել։ Բուտեոնը եղել է ամրոց, որից վերահսկվում էր Լուար գետը, Ֆորե լեռը, Մոն-դյու-Լիոնը և Պիլատը։ Բուտեոնը կառուցվել է Ֆորե կոմսերի ֆինանսական միջոցներով և պատկանել է նրանց 13-րդ և 14-րդ դարերում։ Սակայն 1332 թվականին անցել է լորդ Գյոդմարար Ռիվյոյի ձեռքը, այնուհետև 1386 թվականին ընդգրկվել է Ռոբերտ դե Չալտիի կալվածքի մեջ։ 1420 թվականին դրա սեփականատերն է եղել Լուի Ուրախը։ 1486 թվականին Բուտեոնի կառավարման գործն իր վրա է վերցնում Մատե Բուրբոնը, որը Ֆրանսիայի թագավոր Կարլ VIII-ի մտերիմն էր։ 1561 թվականին Ֆլորենտացի առևտրական Գիյոմ Գադանը Բուրբոն ընտանիքից գնում է Բուտեոն ամրոցը։ 18-րդ դարի վերջում Գիյոմի սերունդները վաճառում են այն։ 19-րդ դարում ամրոցը հաճախակի ձեռք է բերվել և վաճառվել է, ինչպես նաև վերակառուցվել։ Առաջին համաշխարհային պատերազմի ժամանակ ամրոցը դարձել է հիվանդանոց։ Երկրորդ համաշխարհային պատերազմի ժամանակ ամրոցն ամբողջ Եվրոպայից գաղթած փախստականների ապաստանն էր։ 1995 թվականին Անդրեզյո-Բուտեոն քաղաքի վարչությունը գնել է ամրոցը և այն դարձրել թանգարան։

### Թանգարան

Թանգարանը ներառում է ցուցասրահ, որտեղ ներկայացված է Ֆորե ընտանիքի կենցաղը, ակվարիում՝ Լուար գետի ափին, և ժամանակավոր ցուցահանդեսների սրահներ։

Պատկերասրահ
-----------

* 
* 
* 
* 
* 
*

Արտաքին հղումներ
----------------

* Site web officiel du château de Bouthéon
* Site des Amis du Vieux Bouthéon
* Site web officiel de la commune d'Andrézieux-Bouthéon

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բուտեոնի ամրոց» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք · Թվիթթեր |
|  |
| Ֆոտո, վիդեո և աուդիո | Ինստագրամ |

 |
Բուշելի էտալոնը Քուինսլենդում
**Բուշել** (անգլ.՝ bushel), սորուն նյութերի չափման՝ ծավալի միավոր Անգլիայում (36, 37լ) և ԱՄՆ-ում (35,24լ)։ Օգտագործվում է սորուն, հիմնականում գյուղատնտեսական ապրանքի ծավալի չափման համար, բայց ոչ հեղուկների։ Համառոտ գրվում է *bsh կամ* *bu։*

Բրիտանական կայսերական չափման համակարգում 1 բուշելը = 4 պեկի = 8 գալոնի = 32 չոր կվարտի = 64 չոր պինտի = 1,032 ամերիկյան բուշելի = 2219,36 խորանարդ դյույմի = 36,36872 լ (դմ³) = 3 դույլի։

Ամերիկյան չափման համակարգում 1 բուշելը = 0,9689 անգլիական բուշելի = 35,2393 լիտրի։ Ըստ այլ տվյալների 1 բուշելը = 35,23907017 լ = 9,309177489 ամերիկյան գալոնի։

Բուշել է կոչվում նաև խնձորների պահման և տեղափոխման համար նախատեսված արկղը։ Միջազգային առևտրում բուշել ընդունված է անվանել 38,691 կգ տարողությամբ արկղը։

Անվանումը ըստ մեկ վարկածի առաջացել է հին ֆրանսերեն "boissiel" կամ "buissiel" բառից, որը նշանակում է «փոքր արկղ», ըստ մեկ այլ վարկածի բառն առաջացել է հին ֆևանսերեն "boise" բառից, որը նշանակում էր «երկու բաթ»՝ ինչը հին միջնադարյան ծավալի չափի միավորն էր և հավասար էր երկու հոգշեթի։

Ծանոթագրություններ
------------------

1. ↑  Judson, Lewis (1963). *Weights and Measures Standards of the United States* (PDF). Department of Commerce: NBS Special Publication. էջ 35.
2. ↑  «bushel, *n.1*», *Oxford English Dictionary,* 1st ed. Oxford: Oxford University Press, 1888.

Արտաքին հղումներ
----------------

* U.S. Commercial Bushel Sizes for Agricultural Crops Wayback Machine (արխիվացված Հուլիս 9, 2018)
* Conversion Tables & Formulas

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բուշել» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա (11-րդ) · Բրիտանիկա · Բրիտանիկա · Բրոքհաուսի և Եփրոնի · Բրոքհաուսի և Եփրոնի փոքր · Մեծ նորվեգական · Մեծ սովետական (1 հրտ.) |
|  |
| Չափորոշչային վերահսկողություն | Microsoft: 32936327 |

 |

Վիքիբառարան

|  |  |
| --- | --- |
|  | Ընթերցե՛ք **«բուշել»** բառի բացատրությունը Հայերեն Վիքիբառարանում։ |
**PC Games**, գերմանական ամսագիր, որը նվիրված է համակարգչային խաղերին և հրապարակվում է Computec Media AG հրատարակչության կողմից։

Պատմություն
-----------

PC Games-ը հիմնադրվել է 1992 թվականին։ Սկզբնական շրջանում ամսագրի հետ տրամադրվում էր 3,5 դյույմ տրամաչափով սկավառակ, որը հետագայում փոխարինվեց CD-ROM-ով։ 1999 թվականին PC Games-ը դարձավ Գերմանիայում առաջատար ամսագիրը, որը նվիրված էր համակարգչային խաղերին։

1992 թվականի հոկտեմբերից մինչև 1998 թվականի մարտը ամսագրի գլխավոր խմբագիրները մնացին ամսագրի հիմնադիրներ՝ Օլիվեր Մեննեն և Թոմաս Բորովսկին։ 1998 թվականի ապրիլից մինչև 2000 թվականի փետրվարը այդ պաշտոնը զբաղեցրել է Թոմասը։ 2000 թվականի մարտից մինչև 2001 թվականի հունիսը ամսագիրը գլխավորել են Ֆլորիալ Սթանգլը և Պյոտր Ֆրյոլիխը։ 2004 թվականի մարտին ամսագրի միակ խմբագիրը մնացել է Պյոտր Ֆրյոլիխը։ 2014 թվականին նա լքեց իր պաշտոնը։ Նրան փոխարինեց Վոլֆգանգ Ֆիշերը։

Վաճառք և հայտնիություն
----------------------

PC Games-ը համարվում է համակարգչային խաղերին նվիրված ամենաշատ վաճառված ամսագիրը Գերմանիյում, զիճելով միայն Computerbild Spiele և GameStar-ին։ 1999 թվականի չորրորդ կեսին PC Games-ը վաճառվել է 363 608 օրինակով, ինչը դարձնում է նրան ամենահայտնի ամսագիրը այդ ժամակաների համար։ Սակայն 2002 թվականից սկսած տպագիր ամսագրերի վաճառքը սկսեց նվազել, ինչն էլ հանգեցրեց PC Games-ի վաճառքի նվազմանը։ 2011 թվականի չորրորդ կեսին տվյալներով, PC Games ամսական վաճառվում էր 102 032 օրինակով։

PC Games-ը նաև աջակցում է PCGames.de խաղային պորտալին, որում հրապարակվում են նորություններմ ակնարկներ, խաղերի փորձարկուներ և այլ նյութեր նվիրված համակարգչային խաղերին։ 2016 թվականի փետրվարի տվյալներով PCGames.de-ը ամեն ամիս այցելում է ավելի քան 1,41 միլլիոն օգտատեր, ինչը դարձնում է նրան գերմանական համացանցում ամենահայտնի խաղային պոլտորներից մեկը։

Ծանոթագրություններ
------------------

1. 1 2  The ISSN portal — Paris: ISSN International Centre, 2005. — ISSN 0946-6304
2. 1 2  Petra Fröhlich. «Die unheimliche Macht des Durchschnitts». *spiegel.de* (German). Spiegel Online. Արխիվացված օրիգինալից 2016 թ․ օգոստոսի 16-ին. Վերցված է 2016 թ․ հոկտեմբերի 5-ին.`{{cite web}}`: CS1 սպաս․ չճանաչված լեզու (link)
3. ↑  Petra Fröhlich. «Auflagenschwund Spielemagazine - Petra Fröhlich im Interview». *golem.de* (German). Golem.de[de]. Արխիվացված օրիգինալից 2016 թ․ հոկտեմբերի 6-ին. Վերցված է 2016 թ․ հոկտեմբերի 5-ին.`{{cite web}}`: CS1 սպաս․ չճանաչված լեզու (link)
4. ↑  «PC Games Team». PCGames.de. Արխիվացված օրիգինալից 2020 թ․ հոկտեմբերի 17-ին. Վերցված է 2016 թ․ հունիսի 11-ին.
5. ↑  IVW quarterly statistics - IVW.eu
6. ↑  «Computec Media GmbH portfolio». computec.de. Արխիվացված օրիգինալից 2016 թ․ հունիսի 10-ին. Վերցված է 2016 թ․ հունիսի 11-ին.
7. ↑  «AGOF digital facts: website statistics February 2016» (PDF). *agof.de*. Arbeitsgemeinschaft Online Forschung[de]. Արխիվացված (PDF) օրիգինալից 2016 թ․ հուլիսի 1-ին. Վերցված է 2016 թ․ հունիսի 10-ին.

Արտաքին հղումներ
----------------

* pcgames.de — Պաշտոնական կայք
**Չորս մուրացիկ** (ֆր.՝ quatre mendiants կամ օքս.՝ pachichòis), տասներեք աղանդերների պարտադիր բաղկացուցիչ մաս, որը Պրովանսում մատուցվում է սուրբծննդյան սեղանին։ Իրենից ներկայացնում է մրգեր և ընկույզներ՝ խորհրդանշելով չորս մուրացիկ վանական միաբանությունները։

Պրովանսում, ինչպես նաև շատ այլ վայրերում, հնուց ընդունված է եղել ձմռան համար պահեստավորել մրգեր և ընկույզներ, որոնք պահքի ճաշացանկի կարևոր մասն էին կազմում։ Այս պաշարը բնակիչները կիսել են թափառող հոգևորականների հետ, որոնք ողորմություն էին խնդրում։ Ժամանակի ընթացքում մրգերն էլ, որոնց գույնը մարդկանց հիշեցնում էր այս կամ այն վանական միաբանության հագուստը, սկսել են կոչվել «mendiant»՝ «մուրացկան», «մուրացող» բառերով։ Ժամանակի ընթացքում այս զուգորդումները փոփոխվել են, և աստիճանաբար հաստատվել է հետևյալը․ ընկույզը (սովորական կամ անտառային) խորհրդանշում է օգոստինյաններին, չորացած թուզը՝ ֆրանցիսկյաններին, նուշը՝ կարմելիտներին, չամիչը՝ դոմինիկյաներին։

«Չորս մուրացիկների» մասին գրել են ֆելիբրները, որոնք քիչ բան չեն արել տասներեք ավանդերների ժողովրդականացման համար։ Նրանց աշխատանքներում հիշատակվում է *pachichòis* բառը, որը սակայն լայն տարածում չի ունեցել։

Ներկայումս «mendiant» անվանում են նաև հրուշակեղենի արտադրանքը, որոնք իրենցից ներկայացնում են շոկոլադե սկավառակ՝ զարդարված նուշով, չամիչով, սովորական կաղնով, երբեմն՝ պիստակով։ Թուզը մեծ չափերի պատճառով սովորաբար չի օգտագործվում։

Տես նաև
-------

* Տասներեք աղանդեր

Ծանոթագրություններ
------------------

1. 1 2  Brégeon-Poli, 1995
2. ↑  Histoire des hôtelleries, cabarets, courtilles, et des anciennes communautés et confréries d'hôteliers, de taverniers, de marchands de vins. — Adolphe Delahays, 1859. — Vol. 2. — P. 36-37.
3. 1 2  Jean Vitaux
4. ↑  Mendiants // Le Grand Larousse gastronomique / Isabelle Jeuge-Maynart. — Larousse, 2007. — P. 537.

Գրականություն
-------------

* *Brigitte Poli* Les 13 desserts provençaux: une coutume en mouvement. — Librairie contemporaine, 2003. — 61 p. — ISBN 2-905405-24-4
* *Brigitte Brégeon-Poli* «Va pour treize!» La «tradition» des desserts de Noël en Provence(ֆր.) // *Terrain. Anthropologie & sciences humaines*. — 1995. — В. 24. — С. 145–152.

Արտաքին հղումներ
----------------

* «Les 13 desserts de Noël en Provence : les 4 mendiants». *Défi L’Express Grandes Ecoles*. Արխիվացված է օրիգինալից 2017 թ․ դեկտեմբերի 1-ին. Վերցված է 2017 թ․ նոյեմբերի 26-ին.
* «Des mendiants à déguster ! La chronique Histoire et Gastronomie du Dr Jean Vitaux». *Canal Académie*. Վերցված է 2017 թ․ նոյեմբերի 26-ին.
**Բաֆուսամ** (անգլ.՝ Bafoussam), քաղաք Կամերունի հարավ-արևմուտքում, Կամերունի Արևմտյան շրջանի և Միֆի դեպարտամենտի վարչական կենտրոն։ Բնակչությունը կազմում է 290 768 մարդ (ըստ 2010 թվականի մարդահամարի)։

Քաղաքը հանդիսանում է Բաֆուսամի հռոմեական կաթոլիկ թեմի կենտրոն։

Աշխարհագրություն
----------------

Քաղաքը տեղակայված է Կամերունի հարավ-արևմուտքում, Բամբուտո լեռներում, երկրի խոշորագույն քաղաք և նավահանգիստ Դուալայից հյուսիս-արևելք։

Տնտեսություն
------------

ԴԵռևս հնուց Բաֆուսամը հանդիսանում է տեղաբնակ բամիլեկե ազգերի առևտրի կենտրոնը։ Բաֆուսամի շուկաներում վաճառում են քաղաքի շրջակայքում աճեցրած սուրճ, թեյ, ծխախոտ, կոլա (բույս) տեսակի ընկույզ և կինչոնայի կեղև, որից հետագայում պատրաստում են քինին։

Բաֆուսամի շրջակայքում զարգացած է թռչնաբուծությունը և խոզաբուծությունը։ Այդ թվում նաև քաղաքում կա շինարարության և անտառային տնտեսության արդյունաբերության մասնաճյուղ։ Գործում է նաև Բաֆուսամի օդանավակայանը։

Ծանոթագրություններ
------------------

1. ↑  «Population of Bafoussam, Cameroon» (անգլերեն). Mongabay.com. Արխիվացված է օրիգինալից 2012 թ․ հուլիսի 30-ին. Վերցված է 2011 թ․ մայիսի 9-ին.
2. 1 2  «Bafoussam | Cameroon». *Encyclopedia Britannica* (անգլերեն). Վերցված է 2021 թ․ հուլիսի 7-ին.
3. ↑  «Bafoussam Airport profile» (անգլերեն). Aviation Safety Network. Արխիվացված է օրիգինալից 2012 թ․ հուլիսի 30-ին. Վերցված է 2011 թ․ մայիսի 9-ին.
4. ↑  «Аэропорт Bafoussam - Камерун» (ռուսերեն). Apinfo.ru. Վերցված է 2011 թ․ մայիսի 9-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բաֆուսամ» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 16011449-4 · LCCN: n83065531 · VIAF: 123035318 · WorldCat VIAF: 123035318 |

 |
**Բամիան** Միջին արևելյան, թուրքական, իրանական, ասորական, հայկական, աֆղանական, սուդանյան շոգեխաշած ուտեստ է, որ պատրաստվում է գառան կամ ոչխարի մսով, բամիայով և լոլիկով։ Լրացուցիչ բաղադրամասերից են լոլիկի թանձրուկը, սոխը, սխտորը, գինձը, բուսայուղը, աղը և պղպեղը։ Ուտեստի անունը հենց հուշում է, որ բամիան, որը արաբերեն բառ է, նրա մեջ հիմնական բաղադրիչ է։ Հունաստանում և Կիպրոսում բանջարեղենային բամիան շատ ընդունված է պասուց շրջանում՝ նախքան Զատիկը։

Տարածաշրջանային տարբերակներ
---------------------------

Թուրքիայում բամիան անատոլիական շոգեխաշած մսից ուտեստ է, որ ունի քաղցր ու թթու համ։ Այն պատրաստվում է բամիայով, կիտրոնի հյութով, ձիթայուղով, շաքարով, աղ ու պղպեղով։ Թուրքական բամիան մատուցվում է հիմնական կերակրատեսակների միջև՝ տոնական սեղանների շուրջ։ Եգիպտոսում սովորաբար բամիայի մեջ օգտագործում են գառան ջլեր, որը եփելու համար բավականին երկար ժամանակ է պահանջվում։ Եգիպտական ավանդական սխտորով թանձրուկը սովորաբար ուտեստին լրացուցիչ համ է հաղորդում}}: 
Իրանում և Աֆղանստանում բամիան մատուցվում է խորեշի հետ՝ բրնձով և հատկապես տարածված է հարավային նահանգներում։ Իրաքի հրեաները բամիայի մեջ ձավարեղեն են ավելացնում։

Անվան ծագում
------------

Արաբերեն՝ արաբ․՝  بامية ‎‎ բամյա կամ **բամիա բի լամ** (արաբ․՝ البامية باللحم أو شوربة البامية‎‎ բառը նշանակում է *մսով բամիա*, հունարեն՝ μπάμια; թուրքերեն՝ bamya.

Տես նաև
-------

* Արաբական խոհանոց
* Ստյու
* Թուրքական խոհանոց

Ծանոթագրություններ
------------------

1. 1 2  Webb, L.S.; Roten, L.G. (2009). *The Multicultural Cookbook for Students*. EBL-Schweitzer. ABC-CLIO. էջեր 286–287. ISBN 978-0-313-37559-0.
2. ↑  Kopka, D. (2011). *Passport Series: Middle East*. Passport Series. Lorenz Educational Press. էջ 70. ISBN 978-0-7877-8716-5.
3. ↑  Claudia Roden, *A New Book of Middle Eastern Food*, p. 248
4. ↑  «Bamya». *Nişanyan Sözlük*. Վերցված է 2019 թ․ նոյեմբերի 1-ին.
5. 1 2 3  Basan, G.; Basan, J. (2007). *Middle Eastern Kitchen*. Hippocrene Books. էջ 225. ISBN 978-0-7818-1190-3.
6. 1 2  Smith, A. (2013). *The Oxford Encyclopedia of Food and Drink in America*. The Oxford Encyclopedia of Food and Drink in America. OUP USA. էջ 678. ISBN 978-0-19-973496-2. Վերցված է 2016 թ․ սեպտեմբերի 6-ին.
7. ↑  «New Statesman». *Volume 113*. Statesman and Nation Publishing Company. 1987. էջ 36.
8. ↑  *Turkey* (անգլերեն). Michelin Travel Publications. 2000. էջ 94.
Պոռնոֆիլմի նկարահանման ժամանակ
**Պոռնոդերասան**, պոռնոգրաֆիկ ֆիլմերում կամ լուսանկարներում, կենդանի սեռական ցուցադրություներում կամ փիփ-շոուներում մասնակից անձ։

Որոշ իրավասություններ[*փա՞ստ*] առևտրային պոռնոգրաֆիան համարում են որպես մարմնավաճառության մի ձև[*փա՞ստ*], թեև դերասանների մեծ մասը էրոտիկ և պոռնոգրաֆիկ ֆիլմերում նկարահանվելը չեն համարում մարնավաճառության ձև տարբեր պատճառներով։ Պատճառներից մեկը այն է, որ սովորաբար նրանց վճարում է ոչ թե իրենց զուգընկերը, այլ այն ստուդիան, որի ֆիլմերում նրանք նկարահանվում են։

Շատ պոռնոդերասաններ կարիերայի սկզբում աշխատում էին որպես մերկապարուհի կամ ֆոտոմոդել Անետա Քիզ, Նիքի Ռոդս, Ժաննա Մայքլզ, Թայլոր Ուեյն։

Պոռնոգրաֆիկ դերասանները և դերասանուհիները ստանոում են AVN մրցանակներ, XRCO մրցանակներ և XBIZ մրցանակներ։ AVN մրցանակները հանձվում են ամերիյան AVN ամսագրի կողմից։ Դրանք կոչվում են «Պոռնո օսկար»։

Հաճախ պոռնոդերասանուհիներ իրենց համար որոշում են թույլատրելիի սահմանը։ Մի մասը նկարահանվում են միայն թեթև պոռնոյում, միայն լեսբուհական դրվագներում, կամ լավ ծանոթ մարդկանց հետ (Ռաքել Դերիան) և բացառում են «կոշտ պոռնոն», որն կարող է պարունակել ԲԴՍՄ տարեր, անալ սեքս (Ֆեյ Ռեյգան), օրալ կամ խմբակային սեքս (Կարին Շուբերգտ)։ Որոշները, ընդհակառակը մասնագիտանում են միայն կոշտ պոռնոյում՝ Սաշա Գրեյ, Էլեն Սեյնթ, Կարմելա Բինք, Մեմֆիս Մոնրո, Լաուրա Էնջել, Ջեյն Դարլինգ, Նիկիտա Դենիզ, Մոնիկա Մաստոս։

Առավել տարածված վտանգը պոռնոդերասանների համար, դա տարբեր սեռական ճանապարհով փոխանցվող հիվանդություններով վարակվելն է։

Ինքնակենսագրականներ
-------------------

* Քրիսթի Քանյոն, Lights, Camera, Sex!, «Canyon Publishing» — 314 էջ, ISBN 0972747001։ (անգլ.)
* *Truth Behind the Fantasy of Porn: The Greatest Illusion on Earth*, Shelley Lubben, 2010 (ISBN 978-1-4538-6007-6) (անգլ.)
* *Sinner Takes All: A Memoir of Love and Porn*, 2009 (ISBN 1-59240-522-3) (անգլ.)
* *Candy Barr AKA Juanita Dale Slusher*, 2009 (ISBN 97809818220) (անգլ.)
* *The Devil Made Me Do It*, 2008 (ISBN 0-615-19907-0) (անգլ.)
* *The Hardest (Working) Man in Showbiz*, 2006 (ISBN 0-06-084083-8) (անգլ.)
* *Porno — Ein Star packt aus*, 2005 (գերմ.)
* *Secretos de una pornostar*, 2005 (իսպ.)
* *How to Make Love Like a Porn Star: A Cautionary Tale*, 2005 (անգլ.)
* *J’assume*, 2005 (ISBN 2-35012-020-1) (ֆր.)
* *Sex Star*, 2003 (ֆր.)
* *Traci Lords: Underneath It All*, 2003 (անգլ.)
* *Raw Talent*, 1990 (ISBN 0-87975-625-X) (անգլ.)
* *Hard*, 2001 (ISBN 2-253-15449-0) (ֆր.)
* *Penetrating Insights*, 1994 (ISBN 1-885591-22-5) (անգլ.)
* *The Secret Lives of Hyapatia Lee*, 2000 (ISBN 1-58721-906-9) (անգլ.)

Տես նաև
-------

* Պոռնոգրաֆիա

Ծանոթագրություններ
------------------

1. ↑  «Xbiz Awards Pictures and Photos | Getty Images». *www.gettyimages.com*. Վերցված է 2018 թ․ փետրվարի 27-ին.
2. ↑  «Լաս Վեգասում «պոռնո-օսկար» են շնորհել». Վերցված է 2018 թ․ փետրվարի 15-ին.
3. ↑  «The Oscars of porn». *Sydney Morning Herald*. 2006 թ․ հունվարի 9. Վերցված է 2007 թ․ հուլիսի 25-ին.

Արտաքին հղումներ
----------------

* Քիմ Քարդաշյանի պոռնո ֆիլմը

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Պոռնոգրաֆիկ դերասան» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | NKC: ph255075, ph632361 |

 |
**Բեթիս հոուփ** (անգլ.՝ Betty's Hope, բառացի՝ *Բեթիի հույս*), Անտիգուայում շաքարեղեգի նախկին պլանտացիա, այժմ՝ բացօթյա թանգարան։ Այն հիմնադրվել է 1650 թվականին, կղզին անգլիական գաղութ դառնալուց անմիջապես հետո, և դարերի ընթացքում ծաղկել է որպես հաջող գյուղատնտեսական, արդյունաբերական ձեռնարկություն։ Դա Անտիգուայում գործարկված առաջին խոշորածավալ շաքարեղեգի տնկարկն էր և 1674 թվականից մինչև 1944 թվականը պատկանում էր Քոդրինգթոնների ընտանիքին։ Քրիստոֆեր Քոդրինգթոնը, հետագայում՝ Բրիտանական Հողմակողմ կղզիների գեներալ կապիտան, ունեցվածքը ձեռք է բերել 1674 թվականին և անվանել Բեթիս հոուփ՝ իր դստեր անունով։

Բեթիս հոուփը այլևս չի գործում որպես պլանտացիա։ Այնուամենայնիվ, 1990 թվականինին Անտիգուա և Բարբուդայի Կառավարությունը OEC/ESDU Էկոտուրիզմի բարելավման ծրագրի շրջանակներում նախաձեռնել է վերականգնման աշխատանքներ։ Վերականգնվել են երկվորյակ հողմաղացները, ջրի ցիստեռները, Մեծ տանը ավերակները (Buff կամ Estate House), արտադրամասը, որտեղ՝ շաքար ստանալու համար շաքարեղեգի հյութ են եփել և օղեգործարանը, որտեղ ռոմի արտադրության համար սպիրտ են թորել։ 1995 թվականից ի վեր շինությունները ներկայացվում են որպես բացօթյա թանգարան։ Կա այցելուների կենտրոն։ Թանգարանը կառավարվում է Անտիգուայի և Բարբուդայի թանգարանի կողմից։

Աշխարհագրություն
----------------

Բեթիս հոփ կալվածքը գտնվում է գյուղական վայրում, որտեղ բլրոտ տարածքի երկրագիտական գոյացությունը հիմնականում կրաքար է։ Աշխարհագրական կոորդինատներ են՝ 17 ° 4′51.5 ″ N 61 ° 44′44.26 ″։ Գտնվում է Պարես քաղաքից հարավ։

Պատկերասրահ
-----------

* 
* 
*

Ծանոթագրություններ
------------------

1. ↑  «Betty's Hope - SUGAR HISTORY». *web.archive.org*. 2008 թ․ հունիսի 4. Արխիվացված է օրիգինալից 2008 թ․ հունիսի 4-ին. Վերցված է 2021 թ․ մայիսի 9-ին.
2. ↑  «Betty's Hope». *Visit Antigua & Barbuda* (ամերիկյան անգլերեն). 2018 թ․ հոկտեմբերի 1. Վերցված է 2021 թ․ մայիսի 9-ին.
3. 1 2  «Betty's Hope». Antigua Museums Organization. Արխիվացված է օրիգինալից 2008 թ․ հունիսի 4-ին. Վերցված է 2011 թ․ ապրիլի 4-ին.
4. 1 2 3  Ryan Ver Berkmoes (2008). *Caribbean Islands*. Lonely Planet. էջ 530. ISBN 978-1-74059-575-9.
5. ↑  Nicholas J. Saunders (2005 թ․ դեկտեմբեր). *The peoples of the Caribbean: an encyclopedia of archeology and traditional culture*. ABC-CLIO. էջեր 29–31. ISBN 978-1-57607-701-6.
6. ↑  «NGA GEOnet Names Server». National Geospatial-Intelligence Agency. 2008 թ․ հուլիսի 7. Արխիվացված է օրիգինալից 2003 թ․ հոկտեմբերի 8-ին. Վերցված է 2008 թ․ հուլիսի 22-ին.

Գրականություն
-------------

* Scott, C. R. (ed.) (2005) Insight guide: Caribbean (5th edition). London: Apa Publications.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բեթիս հոուփ» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |

 |
**Վարադերո** (իսպ.՝ Varadero ) առողջարանային քաղաք Կուբայի Մատանզաս նահանգում։

Գտնվում է Հավանայից 140 կմ արևելք՝ Իկակոս թերակղզում։ Կարիբյան ավազանի խոշորագույն հանգստյան գոտիներից մեկը։

1992 թվականինին Վարադերո լողափը ՅՈՒՆԵՍԿՕ-ի կողմից ճանաչվել է աշխարհի ամենամաքուր լողափերից մեկը։

Իկասոս թերակղզին, որի վրա գտնվում է հանգստավայրը, տարածվում է օվկիանոսից 20 կմ հեռավորության վրա և իր ամենալայն մասում ունի ընդամենը 1,2 կմ լայնություն։ Իկակոս հրվանդանը, թերակղզու հյուսիսային ծայրամասը, համարվում է Կուբայի ամենահյուսիսային կետը։

Պատմություն
-----------

Վարադերոյի մասին առաջին հիշատակումը գրանցվել է 1555 թվականին։ Հանգստավայրը հիմնադրվել է 1872 թվականին, իսկ արագ զարգացումը սկսվել է XX դարի 30-ական թվականների սկզբներին։

Թերակղզում կան մի քանի հնագիտական հուշարձաններ (Ամբրոսիոյի քարանձավը՝ հին հնդկացի նկարիչների ժայռապատկերներով)։

Հանգստավայրի հայտնիությունը տարեցտարի ավելանում է։ Վարադերոյի երկայնքով տեղակայված են հանրահայտ հյուրանոցային ցանցերի ամենաշքեղ հյուրանոցները, որոնք ունեն եվրոպական մակարդակի սպասարկում։ Վարադերոն հայտնի է որպես վերականգնողական դայվինգի գոտի։ Հանգստավայր կարելի է մուտք գործել մայրուղու վրա տեղադրված անցակետերի միջոցով։ Թերակղզուց քսան կիլոմետր դեպի հարավ-արևմուտք գտնվում է Վարադերոյի օդանավակայանը՝ «Խուան Գուալբերտո Գոմեսը», որը երկրի երկրորդ կարևորագույն օդանավակայանն է Հավանայի «Խոսե Մարտիից» հետո։

Վարադերոն արբանյակից
Վարադերո լողափ

Մշակույթի գործերում
-------------------

Վարադերոն գովերգվում է Կառլոս Պուեբլայի նույնանուն երգում։ Այն գովերգվում է մի ուրիշ հայտնի երգում ևս «Դա մենք ենք ասում» «Կրակ» խմբի կատարմամբ, *Արգելված թմբուկահարներ* խմբի «Կուբան մոտ է» երգում, Իրժիի և Կարել Սվոբոդայի ղեկավարությամբ գործող գործիքային նվագախմբի և չեխոսլովական *"Discobolos"* խմբի *"Varadero, bila plaz*" կոմպոզիցիայում։

Քույր քաղաքներ
--------------

* Կանկուն, Մեքսիկա
* Պունտա-դել-Էստե, Ուրուգվայ
* Դրիֆֆլիդ, Իստ-Ռայդինգ-օֆ-Յորկշիր, Մեծ Բրիտանիա

Աղբյուրներ
----------

* Վարադերո // *Կիրիլի և Մեֆոդիայի զբոսաշրջկության հանրագիտարան*. — 2008.

Ծանոթագրություններ
------------------

1. ↑  «Cuba's famous Varadero beach to celebrate environment in 2020». *www.efe.com* (անգլերեն). Վերցված է 2020 թ․ օգոստոսի 9-ին.
2. ↑  ILA-boy (2008-06). «Satellite pictures, from NASA World Wind Globe, version 1.4». Վերցված է 2020 թ․ օգոստոսի 10-ին.
3. ↑  . `{{cite web}}`: Missing or empty `|title=` (օգնություն)
4. ↑  «Events and Festivals». *www.varaderoguide.net*. Վերցված է 2020 թ․ օգոստոսի 10-ին. `{{cite web}}`: Text "Varadero, Cuba" ignored (օգնություն)
5. ↑  «Varadero Cuba». *www.netssa.com*. Վերցված է 2020 թ․ օգոստոսի 10-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Վարադերո» հոդվածին։ |

|  |  |  |  |  |  |  |  |
| --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · Open Directory Project |
|  |
| 

|  Չափորոշչային վերահսկողություն |
| --- |
|  |
| BNE: XX457290 · GND: 4331090-4 · LCCN: n81126251 · LNB: 000318249 · NKC: ge519429 · SUDOC: 130963925 · VIAF: 129019133 · WorldCat VIAF: 129019133 |

 |

 |
**Բերգիանական բուսաբանական այգի** (շվեդ.՝ Bergianska trädgården), Շվեդիայի մայրաքաղաք Ստոկհոլմի հյուսիսում գտնվող բուսաբանական այգի։ Տեղակայված է Շվեդիայի բնական պատմության թանգարանի մոտակայքում և հանդիսանում է Ստոկհոլմի համալսարանի հիմնական կամպուսը։ Բուսաբանական այգու տնօրենը հայտնի է որպես Բերգիանական պրոֆեսոր։

Պատմություն
-----------

Բերգիանական բուսաբանական այգին հիմնադրվել է 1791 թվականին *Bergielund* այգու տարածքում պատմաբան Բենգտ Բերգիուսի (1723-1784) և նրա եղբոր՝ բուսաբան Պետեր Յունաս Բերգիուսի (1730-1790) կալվածքում, որը գտնվում է Ստոկհոլմի կենտրոնում ժամանակակից Վասաստադենի շրջանի *Karlbergsvägen* փողոցում։ Նրանց մահից հետո կալվածքը հանձնվեց Շվեդիայի թագավորական գիտությունների ակադեմիային։

Այգին իր ներկայիս գտնվելու վայրն է տեղափոխվել 1885 թվականին տնօրեն Վեյթ Բրեխեր Վիտտրոկի ղեկավարման ժամանակ, որն էլ այգուն տվել է իր ժամանակակից տեսքը։

Նկարագրություն
--------------

Այգին գտնվում է Ստոկհոլմի հյուսիսում՝ Ստոկհոլմի համալսարանի և Շվեդիայի բնական պատմության թանգարանի հարևանությամբ։ 1980-ական թվականներից բուսաբանական այգու մի մասը պատկանում է Ստոկհոլմի համալսարանին։

Այգում ներկայացված են ավելի քան 7 հազար տարբեր տեսակի բույսեր։ 1900 թվականից այգում բացվեց ջրային մերձարևադարձային բույսերի Վիկտորիա ջերմոցը։ Այգու տարածքում է գտնվում նաև Էդվարդ Անդերսոնի անվան ջերմոցը։ 1991 թվականին այգու հիմնադրման 200-ամյակի կապակցությամբ հիմնադրվեց «Ճապոնական լճակը»։ 2010 թվականից այգում գործում է ճահճային բուսատեսակների ցուցադրությունը։

Բերգիանական պրոֆեսորներ
-----------------------

Բերգիուս եղբայրների կտակի համաձայն բուսաբանական այգու տնօրենները միաժամանակ համարվում են պրոֆեսորներ։ 

* 1791- 1818 - Պետեր Ուլոֆ Սվարց
* 1823- 1856 - Յուհան Էմանուել Վիկստրյոմ
* 1857- 1879 - Նիլս Յուհան Անդերսոն
* 1879- 1914 - Վեյթ Բրեխեր Վիտտրոկ
* 1915- 1944 - Ռոբերտ Էլիաս Ֆրիս
* 1944- 1965 - Կարլ Ռուդոլֆ Ֆլորին
* 1970- 1983 - Մոնս Ռյուբերգ
* 1983- 2001 - Բենգտ Էդվարդ Յունսել
* 2002 թվականից - Բիրգիտտա Բրեմեր

Պատկերասրահ
-----------

* Էդվարդ Անդերսոնի ջերմոցԷդվարդ Անդերսոնի ջերմոց
* Ճապոնական լճակՃապոնական լճակ
* Ճապոնական լճակՃապոնական լճակ
* Վիկտորիա ջերմոցՎիկտորիա ջերմոց
* Վիկտորիա ջերմոցՎիկտորիա ջերմոց

Ծանոթագրություններ
------------------

1. 1 2  Wiki Loves Monuments monuments database — 2017.
2. ↑  «Bergianska trädgården. Bergius Botanic Garden» (շվեդերեն). Stockholms universitet — Официальный сайт. Արխիվացված է օրիգինալից 2014 թ․ մարտի 1-ին. Վերցված է 2014 թ․ փետրվարի 23-ին.
3. ↑  «Bergius Botanic Garden» (անգլերեն). Stockholm University. Արխիվացված է օրիգինալից 2015 թ․ սեպտեմբերի 24-ին. Վերցված է 2014 թ․ փետրվարի 23-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բերգիանական բուսաբանական այգի» հոդվածին։ |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Ֆոտո, վիդեո և աուդիո | Ինստագրամ |
|  |
| Բառարաններ և հանրագիտարաններ | Մեծ նորվեգական |
|  |
| Չափորոշչային վերահսկողություն | LCCN: n99024911 · VIAF: 123789207 · WorldCat VIAF: 123789207 |

 |
Իլիկ գալակտիկա (NGC 5866), ոսպնյակաձև գալակտիկա Վիշապ համաստեղությունում։
**Ոսպնյակաձև գալակտիկա**, Հաբլի դասակարգման մեջ էլիպսաձև և պարուրաձև գալակտիկաների միջանկյալ տեսակն է։ Ոսպնյակձև գալակտիկաները սկավառակային գալակտիկաներ են (ինչպես, օրինակ, պարուրաձև գալակտիկաները), որոնք ծախսել կամ կորցրել են իրենց միջաստղային գազը, և, հետևաբար, դրանցում աստղերի ձևավորման հաճախականությունը նվազում է։ Նրանք դեռ կարող են զգալի քանակությամբ փոշի պահել իրենց սկավառակներում։ Արդյունքում նրանք հիմնականում կազմված են հին աստղերից։ Այն դեպքերում, երբ գալակտիկան ուղղված է դեպի դիտորդը, հաճախ դժվար է հստակ տարբերակել ոսպնյակաձև և էլիպսաձև գալակտիկաները՝ ոսպնյակաձև գալակտիկայի պարուրաձև թևերի անարտահայտելիության պատճառով։ Համաձայն Հաբլի դասակարգման՝ ոսպնյակաձև գալակտիկաները պատկանում են **S0** դասին։

Ձևաբանություն և կառուցվածք
--------------------------

NGC 1460, ոսպնյակաձև գալակտիկա՝ ընդգծված բարով:
Առանցքների և առանցքների հարաբերակցության որոշակի հարաբերակցությամբ երկու տիպի գալակտիկաների հարաբերակցության գրաֆիկ:
Ոսպնյակաձև գալակտիկաներում արտահայտված են և՛ սկավառակի բաղադրիչը, և՛ ուռուցիկությունը։ Պարուրաձև գալակտիկաների համեմատ՝ ոսպնյակաձև գալակտիկաներում ուռուցիկությունն ավելի արտահայտված է, և, ընդհակառակը, թևեր չկան, բայց կարող է լինել ձողիկ։

Ուռուցիիկության ծանրության չափը կարելի է գնահատել որպես գալակտիկայի տեսանելի սկավառակի հիմնական և փոքր առանցքների հարաբերակցություն։ Այս պարամետրի համար, 0,25-ից մինչև 0,85 միջակայքում, ոսպնյակաձև գալակտիկաների տարածվածությունը մեծանում է, մինչդեռ պարուրաձև գալակտիկաների համար այն մնում է անփոփոխ։ Չնայած այն հանգամանքին, որ այս պարամետրը միշտ չէ, որ կապված է գալակտիկայի իրական ձևի հետ (օրինակ, եթե գալակտիկան դիտվել է տափակ կողմով, ապա հարաբերակցությունը ամեն դեպքում մոտ կլինի 1-ին), ընդհանուր միտումը տեսանելի է։

Տես նաև
-------

* Հաբլի հաջորդականություն
* Պարուրաձև գալակտիկա

Ծանոթագրություններ
------------------

1. ↑  *DeGraaff, Regina Barber; Blakeslee, John P.; Meurer, Gerhardt R.; Putman, Mary E.* A Galaxy in Transition: Structure, Globular Clusters, and Distance of the Star-Forming S0 Galaxy NGC 1533 in Dorado(անգլ.) // *The Astrophysical Journal* : journal. — IOP Publishing, 2007. — Т. 671. — № 2. — С. 1624—1639. — doi:10.1086/523640 — Bibcode: 2007ApJ...671.1624D
2. 1 2  *Binney & Merrifield* Galactic Astronomy. — 1998. — ISBN 0-691-02565-7
3. ↑  *Lambas, D.G.; S.J.Maddox and J. Loveday* On the true shapes of galaxies(անգլ.) // *MNRAS* : journal. — 1992. — Т. 258. — № 2. — С. 404—414. — doi:10.1093/mnras/258.2.404 — Bibcode: 1992MNRAS.258..404L

Արտաքին հղումներ
----------------

* Каталог Мессье на SEDS: Линзообразные галактики(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ոսպնյակաձև գալակտիկա» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4253889-0 · Microsoft: 134122466 |

 |
**Մկների հիմարություններ**  (անգլ.՝ Mice Follies), 1954 թվականի սեպտեմբերի 4-ին թողարկած «Թոմն ու Ջերին» մուլտֆիլմի 85-րդ դրվագը։ Սերիալի հիմնական երաժշտական ստեղծագործությունը Պյոտր Չայկովսկու «Քնած գեղեցկուհի» վալսն է։

Սյուժե
------

Ջերին և Նիբբլսը խոհանոցը ողողել էին ջրով և սահադաշտի համար պայմաններ ստեղծել։ Նրանք չմուշկներով սահում էին սառույցի վրա, մինչև Թոմը արթնացավ և տեսավ նրանց։ Այդ պահին Նիբբլսը քաշեց Թոմի բեղերը, ինչի համար Թոմը բռնեց նրան գորգի միջոցով։ Թոմը սկսեց հետապնդել մկներին, բայց սառույցի վրա ճարպկություն չունենալու պատճառով նա բախվեց պահարանին, որտեղ գտավ մի զույգ սառցե չմուշկներ։ Դա օգնեց Թոմին արագացնել և պահպանել հավասարակշռությունը սառույցի վրա, թեև նա դեռ շարունակում էր խրվել կահույքին, որի արդյունքում ընկավ նկուղ:

Թոմը դուրս եկավ նկուղից և շարունակեց իր փորձերը՝ բռնելու մկներին։ Ճիշտ այն պահին, երբ կատուն քիչ էր մնում բռներ Ջերիին, Նիբբլսը հալեցրեց սառույցը, ինչի հետևանքով Թոմը ընկավ և թրջվեց։ Ջերին բարձրացավ ավելի բարձր տեղ, բայց Թոմը գտավ նրան և սկսեց ջուր շաղ տալ։ Այդ պահին Նիբբլսը միացրեց սառնարանի արագ սառեցման կոճակը և սառեցրեց թե՛ հատակը, թե՛ թաց Թոմին, որը վերածվեց սառցե արձանի։ Դրանից հետո մկները շարունակեցին զվարճանալ սառույցի վրա, կտրուկ շրջադարձներով պտտվել սառցե կատվի շուրջը, որը կարող էր միայն պտտել աչքերը և նայել:

Վարկանիշներ
-----------

Հետազոտող Մայքլ Սամերդիկի կարծիքով՝ «Թոմ և Ջերի» սերիալում դասական երաժշտության կիրառումը այս դեպքում հասել է նրբագեղ գագաթնակետին։ Նախորդ տարիների «Կատուների համերգ» և «Յոհան մկնիկը» սերիալից հետո «Մկների հիմարությունները» ցույց է տալիս այս մուլտֆիլմում ստեղծված հմայիչ պատկերների կատարյալ համադրությունը Պյոտր Չայկովսկու ռոմանտիկ երաժշտության ներքո։ Նրա կարծիքով՝ այս սերիալներում Ուիլյամ Հաննան և Ջոզեֆ Բարբերան իրենց կարողությունները լավագույնս են դրսևորել։ Հետագա տարիների շարքն այնքան էլ լավը չէր:

Տես նաև
-------

Թոմն ու Ջերին

Ծանոթագրություններ
------------------

1. ↑  Patrick Brion. Editions de la Martinière, 1999, էջ 269
2. ↑  Graham Webb. The Animated Film Encyclopedia, 2000, էջ 308
3. ↑  Michael Samerdyke. A Critical Guide, 2014

Գրականություն
-------------

* {{Ռուսերեն գիրք |ссылка= |автор=Michael Samerdyke |заглавие=Cartoon Carnival: A Critical Guide to the Best Cartoons from Warner Brothers, MGM, Walter Lantz and DePatie-Freleng |издательство={{ |Lulu Press, Inc}} |год=2014 |volume= |pages= |columns= |allpages= |серия= |isbn=9781312470071 |тираж= |ref= Michael Samerdyke. A Critical Guide}}
* *Ted Sennett, Joseph Barbera* The Art of Hanna-Barbera: Fifty Years of Creativity. — Viking Studio Books, 1989. — P. 25. — 270 p. — ISBN 9780670829781
* *Graham Webb* The Animated Film Encyclopedia: A Complete Guide to American Shorts, Features and Sequences 1900-1979. — McFarland, 2000. — P. 308. — 634 p. — ISBN 9780786407286
* *Patrick Brion* Les dessins animés de la Metro-Goldwyn-Mayer. — Editions de la Martinière, 1999. — P. 269. — 359 p.

Արտաքին հղումներ
----------------

* Mice Follies(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |
**Բեն Բլուշի** (ալբ․՝ Ben Blushi, հունվարի 1, 1969(1969-01-01), Տիրանա, Ալբանիա), ալբանացի քաղաքական գործիչ և բանաստեղծ։ 2001-ից 2002 թվականներին եղել է Ալբանիայի Կրթության և գիտության նախարար։ Ներկա պահին Բեն Բլուշին «Լիբրա» ձախ լիբերալիստական կուսակցության պարագլուխն է։

Կենսագրություն և կարիերա
------------------------

Բեն Բլուշին ծնվել է 1969 թվականի հունվարի 1-ին Ալբանիայի մայրաքաղաք Տիրանայում։ Տիրանայի համալսարանում ուսումնասիրել է ալբաներեն և ալբանական գրականություն։ 1991 թվականին միացել է «Koha Jonë» շաբաթաթերթին, իսկ հետո դարձավ դրա գլխավոր խմբագիրը։ 1999 թվականին Բլուշին սկսել է իր քաղաքական գործունեությունը։ 2000 թվականին մի քանի ամիսների ընթացքում նա Ալբանիային արտաքին գործերի նախարարի տեղակալն էր։ 2001-ից 2002 թվականներին դարձել է Ալբանիայի Կրթության և գիտության նախարարը։ Ալբանիայի ազգային ժողովի պատգամավոր է։

Բեն Բլուշին աթեիստ է։

Ստեղծագործական կյանք
--------------------

2008 թվականի ապրիլին Բեն Բլուշին լույս է ընծայում իր առաջին վեպը, որը կոչվոմ է «Կյանքը կղզում» (Të jetosh në një ishull). այն դարձավ ալբանական գրական ասպարեզի բեսթսելլեր։ Մի քանի ամիսների ընթացքում գիրքը դարձավ Ալբանիայում ռեկորդակիր, քանի որ վաճառվեց 30 հազար օրինակով։ Վեպի գործողությունները ծավալվում են ալբանական պատմության ծալքերում՝ նկարագրելով Օսմանյան կայսրության ժամանակաշրջանը (15-18-րդ դարեր)։

Գրողի երկրորդ վեպը դարձավ «Օթելլոն, վենետիկցի մավրը»։ Այն գրողին հաղթանակ բերեց Եվրոպական գրականության խորհրդի կողմից 2014 թվականին։

Ծանոթագրություններ
------------------

1. ↑  «OPINION – A NA KERCENON TERRORIZMI ISLAMIK ? – TV KLAN». Վերցված է 2016 թ․ սեպտեմբերի 22-ին.
2. ↑  «Archived copy». Արխիվացված է օրիգինալից 2014 թ․ մարտի 1-ին. Վերցված է 2015 թ․ հունվարի 13-ին.`{{cite web}}`: CS1 սպաս․ արխիվը պատճենվել է որպես վերնագիր (link)
3. ↑  «Blushi: Syndrome of the need to make Edi Rama a Premier, worry for the socialists». *Albeu*. 2011 թ․ դեկտեմբերի 2. Արխիվացված է օրիգինալից 2018 թ․ ապրիլի 5-ին. Վերցված է 2017 թ․ մարտի 29-ին.

Արտաքին հղումներ}
-----------------

* Strona poświęcona literaturze albańskiej
* Biogram na stronie wydawnictwa Toena Արխիվացված 2022-06-30 Wayback Machine

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բեն Բլուշի» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| GND: 138657343 · ICCU: TO0V618247 · ISNI: 0000000059899736 · LCCN: n2009029943 · NKC: js20100831003 · NTA: 393826341 · SUDOC: 138005141 · VIAF: 88396989 · WorldCat VIAF: 88396989 |

 |

 |
**2Б25 Գալլ**, ռուսական անաղմուկ կրվող ականանետ։ Մշակվել է Նիժնի Նովգորոդի Բուրեվեսնիկ կենտրոնական գիտահետազոտական ինստիտուտում։ Լայն հանրությանն է ներկայացվել 2011 թվականին Մինսկում կայացած «MILEX-2011» զենքի ցուցահանդեսում։ Դրված է սերիական արտադրության։

Կոնստրուկցիայի նկարագրություն
-----------------------------

82 մմ ականանետին հիմնական նշանակությունը կայանում է ինչպես բաց տեղանքում, այնպես էլ դաշտային թաքստոցներում գտնվող հակառակորդի խոցումը։ Կրակը կարող է վարվել ինչպես բաց, այնպես էլ փակ դիրքերից։ 2Б25 ականանետի առանձնահատկությունն է կրակի վարման ժամանակ ստանդարտ նշանների բացակայությունը։ Նմանատիպ արդյունքի այն հասնում է հատուկ մշակված բեկորային կրակի 3ВО35Е օգտագործման շնորհիվ։ Կրակելուց վառոդային գազերը խցանվում են արկի ծայրամասում, ինչի շնորհիվ չի առաջանում բոց, ծուխ և հարվածային ալիք, իսկ 2Б25-ի կրակոցի աղմուկի ուժգնությունը համեմատելի է խլացուցիչով կալաշնիկովի ինքնաձիգից արձակած աղմուկին։

Ականանետն ի վիճակի է խոցել 100-800 մ հեռավորության վրա գտնվող թիրախը։ Ընդ որում, կրակի ուղղահայաց անկյունը կազմում է +45°-ից +80°, իսկ հորիզոնականը՝ -4°-ից +4°։ Կցասայլի տեղափոխումով հորիզոնական անկյունը կազմում է 360°։ 2Б25 զանգվածը չի գերակշռում 13 կգ-ը։ Սպասարկող մարտական հաշվարկը 2 մարդ է կրակի վարման արագությունը՝ 1 րոպեում 15 կրակոց։ Կրակը հնարավոր է վարել գրունտի տարբեր ամրություններում, օրվա ցանկացած ժամին, ցանկացած եղանակային պայմաններում։ Ականանետի այսպիսի բնութագրիչները դարձնում են այն բարձր շարժուն և հնարավորություն տալիս գաղտնի և անսպասելի այն օգտագործել։

Զենքի գնահատական
----------------

Չնայած այն բանին, որ արտասահմանում նմանատիպ համակարգեր մշակվում են (օրինակ, Ֆրանսիայում), բայց տրամաչափով, հեռաձգությամբ և քաշով զիջում են 2Б25-ին։

Ծանոթագրություններ
------------------

1. ↑  ОАО ЦНИИ Буревестник. «Миномет 2Б25» (rus). Արխիվացված օրիգինալից 2012 թ․ մայիսի 27-ին. Վերցված է 2011 թ․ սեպտեմբերի 4-ին.`{{cite web}}`: CS1 սպաս․ չճանաչված լեզու (link)
2. 1 2 3  ОРУЖИЕ РОССИИ, Каталог вооружения, военной и специальной техники. ««Оружие России» уточняет — «Буревестник» создал бесшумный миномет, а не гранатомет» (rus). Արխիվացված է օրիգինալից 2012 թ․ մայիսի 14-ին. Վերցված է 2011 թ․ սեպտեմբերի 4-ին.`{{cite web}}`: CS1 սպաս․ բազմաթիվ անուններ: authors list (link) CS1 սպաս․ չճանաչված լեզու (link)

Արտաքին հղումներ
----------------

* ОАО ЦНИИ Буревестник. «Миномет 2Б25» (rus). Արխիվացված օրիգինալից 2012 թ․ մայիսի 27-ին. Վերցված է 2011 թ․ սեպտեմբերի 4-ին.`{{cite web}}`: CS1 սպաս․ չճանաչված լեզու (link)
* ОРУЖИЕ РОССИИ, Каталог вооружения, военной и специальной техники. ««Оружие России» уточняет — «Буревестник» создал бесшумный миномет, а не гранатомет» (rus). Արխիվացված է օրիգինալից 2012 թ․ մայիսի 14-ին. Վերցված է 2011 թ․ սեպտեմբերի 4-ին.`{{cite web}}`: CS1 սպաս․ բազմաթիվ անուններ: authors list (link) CS1 սպաս․ չճանաչված լեզու (link)
**Տիեզերագնացների ծով**, Անտարկտիդայի ափերին մոտ Հարավային օվկիանոսի հնդկական մասում գտնվող ծայրամասային ծով։ Գտնվում է Էնդերբիի երկրի և Ռիսեր-Լարենսի ծովի միջև, որից առանձնացված է ստորջրյա Գուններուսի առանցքով, գտնվում է Հնդկական օվկիանոսում։ Էնդերբիի երկրի արևելյան ափերը սահման են հանդիսանում Տիեզերագնացների և Համագործակցության ծովերի միջև։ Մակերեսը կազմում է 698,6 հազար կմ²։ Խորությունը հասնում է մինչև 4798 մետր։ Մշտապես ծածկված է սառույցով. շատ են այսբերգները։

Անվանվել է ի պատիվ առաջին սովետական տիեզերագնացների։

Ցամաքային ծանծաղուտի նեղ գոտին ձգվում է դեպի հյուսիս և հասնում է մինչև 4798 մետր խորության։ Տիեզերագնացների ծովի պայմանական սահմանը կարելի է համարել Աֆրիկա-անտարիկտիկական գոգահովիտը։ Ռիսեր-Լարենսի թերակղզուց և ծովից արևելք ձգվում են այնպիսի ծովափնյա տարածքներ, ինչպիսիք են Արքայազն Ուլաֆի ափը, Արքայազն Հերալդի ափը, Էնդերբիի երկիրը, Միձուխո տարածքը։ Սառույցների և այսբերգների մեջ առանձնանում է Լյուտց-Հոլմբուգտա նեղուցը, որտեղ տարվա ամենատաք եղանակին Մոդ թագուհու երկրից հոսում է սառույցով ջուր` ինքնատիպ արկտիկական գետ։

Անտարկտիդայի ափը Տիեզերագնացների ծովի շրջանում առատ է սառույցներով, այսբերգներով, իսկ ձմռանը ծովի մակերևույթը սառչում է։ Այս ծովով, ինչպես այլ արկտիկական ծովերով, նավարկելը ծայրահեղ դժվար է և շատ վտանգավոր։ Օդի ջերմաստիճանը հազվադեպ է բարձր լինում զրոյից։

Տիեզերագնացների ծովի ջուրը հարուստ է միկրոօրգանիզմներով, որը հրապուրում է ձկների վտառներին, չվող թռչուններին, պինգվիններին։ Այստեղ կան նաև փոկեր, ծովառյուծներ, կետեր։

Ծովն իր անվանումը ստացել է Սովետական անտակտիկական էքսպեդիցիայի կողմից 1962 թվականին՝ ի պատիվ տիեզերագնացների։ Այդ նույն թվականին բացվել է նաև «Երիտասարդական» գիտական կայանը, որն այժմ է գործում է որպես սեզոնային բազա։ Սակայն Տիեզերագնացների ծովի ափերին առաջինը եղել են ճապոնացիները։ Նրանց օդերևութաբանական կայանը կառուցվել է 1957 թվականին։ Այն միայն 1966 թվականից է աշխատում շուրջօրյա։ 2008 թվականին «Երիտասարդականից» ոչ հեռու բացվել է բելառուսական կայան, որը սերտ համագործակցում է ռուսական կայանի հետ։ Բելառուսները հետազոտում են կլիման և զբաղվում են տարածաշրջանում հանքանյութերի որոնումներով։

Ափին աշխատում են հետևյալ գիտական կայանները.

* «Երիտասարդական» ռուսական կայանը,
* «Սյովա» ճապոնական կայանը,
* Բելառուսական անտարկտիկական կայանը։

Ծանոթագրություններ
------------------

1. 1 2  Աշխարհագրական հանրագիտական բառարան

Արտաքին հղումներ
----------------

* Карта Антарктиды с прилегающими морями Արխիվացված 2012-12-15 Wayback Machine

|  |  |  |  |
| --- | --- | --- | --- |
| 

| * դ
* ք
* խ
Հարավային օվկիանոսի ծովեր |
| --- |
|  |
|  Ամունդսենի  • Ավստրալիական Մեծ ծոց  • Բելինգսհաուզենի  • Դեյվիսի  • Դյուրվիլի  • Ընկերակցության  • Լազարևի  • Հաակոն VII-ի  • Մոուսոնի  • Ռիսեր-Լարսենի  • Ռոսսի  • Սոմովի  • Սքոշիա  • Տիեզերագնացների  • Ուեդդելի  |

 |


|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames · GeoNames |

 |
**Ալ-Մասջիդ ան-Նաբավի** (արաբ․՝ المسجد النبوي‎‎՝ Մարգարեի մզկիթ), մզկիթ Մադինայում։ Իսլամի երկրորդ սրբավայրն է Ալ-Հարամ մզկիթից հետո (Մեքքայում)։ Երրորդը Ալ-Ակսա մզկիթն է Երուսաղեմում։ Մուհամմադի թաղման վայրն է։

Պատմություն
-----------

Այս վայրում առաջին մզկիթը կառուցվել է դեռևս Մուհամմադի կյանքի ընթացքում, հետագայում իսլամական ղեկավարները ընդլայնել և զարդարել են սրբավայրը։ Կանաչ գմբեթի տակ է (Մարգարեի գմբեթ) գտնվում Մուհամմադի գերեզմանը։ Գմբեթի կառուցման ճշգրիտ ամսաթիվը հայտնի չէ, բայց նրա նկարագրությունը կարելի է գտնել 12-րդ դարի սկզբի ձեռագրերում։ Առաջին երկու ուղղահավատ խալիֆաները՝ Աբու Բաքրը և Օմար իբն ալ-Խատտաբը, նույնպես թաղված են Աիշայի տանը։

Հիջրայից հետո Մուհամմադը բնակություն է հաստատել Յասրիբում (հետագայում կոչվել է Մեդինա)՝ այն տանը, որտեղ նա հետագայում սկսել է մզկիթի կառուցումը, ինքն էլ անձամբ մասնակցել է այդ աշխատանքներին։ Այս շենքի նախագծման սկզբունքը ընդունվել է աշխարհի այլ մզկիթների համար։ Շինության մեջ դրվել են սյունավորված մզկիթի հիմնական տարրերը. բաց ուղղանկյուն բակ և ապագա սյունապատ դահլիճի նախատիպ, որը սկզբում կողմնորոշված էր դեպի Երուսաղեմը, իսկ ավելի ուշ՝ Մեքքան, որը ճանաչվել է որպես մուսուլմանների գլխավոր սուրբ քաղաք։ Մզկիթը նաև ծառայել է որպես մշակութային և հասարակական միջոցառումների անցկացման վայր, ինչպես նաև որպես դատարան և կրոնական դպրոց։

Մասջիդ Ալ-Նաբավի մզկիթ

Ծանոթագրություններ
------------------

1. ↑  Tore Kjeilen Madina Արխիվացված 2008-02-24 Wayback Machine // LookLex Encyclopaedia
2. ↑  *Akel Ismail Kahera* Deconstructing the American mosque: space, gender, and aesthetics. — University of Texas Press, 2002. — P. 29. — 194 p. — ISBN 9780292743441
3. ↑  *Akel Ismail Kahera, Latif Abdulmalik, Craig Anz* Design Criteria for Mosques and Islamic Centers: Art, Architecture and Worship. — Elsevier, 2009. — P. 16. — 93 p. — ISBN 9780750667968

Գրականություն
-------------

* *Munt H.* The Holy City of Medina: Sacred Space in Early Islamic Arabia. — Cambridge University Press, 2015. — ISBN 978-1-107-04213-1

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մասջիդ ան-Նաբավի» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |
|  |
| Չափորոշչային վերահսկողություն | GND: 4408211-3 · LCCN: no97051382 · NKC: kn20050222005 · VIAF: 246942336 · WorldCat VIAF: 246942336 |

 |
**Ադելսհայմ** (գերմ.՝ **Adelsheim**) , քաղաք Գերմանիայի Դաշնային Հանրապետության Բադեն-Վյուրտեմբերգ երկրամասում, Կարլսռուեի օկրուգի ենթակայության տակ։ Մտնում է Նեկկեր-Օդենվալդ շրջանի կազմի մեջ։ Զբաղեցնում է 43,84 км2 տարածք։ Բնակչության թվաքանակը 2017 թվականի դեկտեմբերի 31-ի տվյալներով եղել է 4.935: Պաշտոնական կոդը՝ *08 2 25 001*:

Քաղաքը գտնվում է Կիռնաու և Սեկախ գետերի միախառնման վայրի մերձակայքում, ծովի մակերևույթից 227 մետր բարձրության վրա։ Բնակչության մոտավորապես կեսը կաթոլիկներ են, մյուս կեսը՝ բողոքականներ։ Բնակավայրում գործում են տարաբնույթ արդյունաբերական ձեռնարկություններ, այդ թվում գիպսի վերամշակման ֆաբրիկա, որտեղ գիպսի կտորները մանրացնում են և որպես պարարտաննյութ՝ ուղարկում գյուղերը, որպեսզի դաշտերը պարարտացնեն։

Ադելսհայմը առողջարանային ոչ մեծ քաղաք է։ Ընկած է Բադեն-Վյուրտեմբերգ երկրամասի հյուսիսային մասում, մերձակա համեմատաբար խոշոր բնակավայրից՝ շուրջ 123 հազար բնակիչ ունեցող Հայլբրոն քաղաքից մոտավորապես 30 կիլոմետր հեռավորության վրա։ Հիմնադրվել է ավելի քան հազար երկու հարյուր տարի առաջ։

Պատկերասրահ
-----------

* Սուրբ Հակոբ եկեղեցինՍուրբ Հակոբ եկեղեցին
* Հին դղյակըՀին դղյակը
* Կայարանի հին շենքը, որ հիմնադրվել ու կառուցվել է 1869 թվականին:Կայարանի հին շենքը, որ հիմնադրվել ու կառուցվել է 1869 թվականին:

Ծանոթագրություններ
------------------

1. ↑  Alle politisch selbständigen Gemeinden mit ausgewählten Merkmalen am 31.12.2022 (գերմ.) — DESTATIS, 2023.
2. ↑  GeoNames — 2005.
3. ↑   Արխիվացված 2012-10-17 Wayback Machine und Erwerbstätigkeit 2011|data=|publicado=Statistisches Landesamt Baden-Württemberg|língua=de|acessodata=2012-10-31|arquivourl=

Արտաքին հղումներ
----------------

* Պաշտոնական կայքէջը (գերմ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ադելսհայմ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | GND: 4352222-1 · LCCN: nr97044828 · NKC: ge1218431 · VIAF: 141176234 · WorldCat VIAF: 141176234 |

 |
**Քալբուկո** (արաբ․՝ Calbuco‎‎), Չիլիի տարածքում գտնվող ակտիվ հրաբուխ Անդերում։

Աշխարհագրություն
----------------

Հրաբուխ տեղակայված Լոս Լագոս տարածաշրջանում, Լյանքիվեյ լճից հարավարևելք և Գլխավոր Կոորդիլիերաների արևմտյան լանջին գտնվող Չապո լճից հյուսիսարևմուտք։ Դասվում է ստրատոհրաբուխների շարքին։ Այն կազմված է անդեզիտից։ Բարձրությունը 2003 մ է։ Գտնվում է Լյանքիվեյ Ազգային պարկի տարածքում։

Հրաբխային ակտիվություն
----------------------

Ուշ Պլեյստոցենում տեղի է ունեցել հրաբխային հզոր պայթյուն, որի արդյունքում հրաբխային բեկորների ձնահյուսը հասել է Լյանկիվեյ լիճ։ Ներկայումս Քալբուկոն համարվում է չիլիական Անդերի հարավում գտնվող ամենաակտիվ հրաբուխներից մեկը, որը ժայթքել է 9 անգամ՝ 1837 թվականից ի վեր, իսկ ամենավերջին ժայթքումը տեղի է ունեցել 2015 թվականին։ Հարավային Չիլիի պատմության մեջ ամենահզոր ժայթքումը տեղի է ունեցել 1893-1894 թվականներին, որի ժայթքման ընթացքում հրաբուխը խառնարանից 8 կմ հեռավորության վրա 30 սմ հրաբխային ռումբեր է նետել, մինչդեռ տաք լահարի (ցեխային հրաբխային հոսք) հսկայական ծավալներ հոսել են ներքև։

1917 թվականի ապրիլին տեղի ունեցած ժայթքումն ուղեկցվել է ուժեղ պայթյուններով, երբ լավային հոսքը ձևավորեց լավային գմբեթ։ 1927 թվականի հունվարին տեղի ունեցած կարճատև ժայթքումը ուղեկցվել է և պիրոկլաստիկ հոսքով և լավային։ 1961 թվականի վերջին խոշոր ժայթքման ժամանակ Քալբուկոյի արտանետած հրաբխային մոխրի սյան բարձրությունը կազմել է 12-15 կմ, իսկ լավան ներքև է հոսել երկու հոսքով։ 1972 թվականի օգոստոսի 26-ին տեղի ունեցավ չորս ժամանոց կարճատև ժայթքում։ Գլխավոր խառնարանից ուժեղ ֆումարոլային արտանետումներ են դիտվել 1996 թվականի օգոստոսի 12-ին։

2015-ի ապրիլի 22-ին, տեղական ժամանակով մոտավորապես ժամը 18։ 00-ին (Գրինվիչի ժամանակով ժամը 21։ 00-ին), սկսվեց հերթական ժայթքումը։ Մայրամուտից կարմրած մոխրի և ծխի տպավորիչ սնկաձև ամպը բարձրացավ մինչև 10 կմ բարձրությունը։ Ապրիլի 24-ին հայտարարվեց «կարմիր» տագնապի մակարդակ։ Բնակչությանը արգելվեց գտնվել հրաբխին մոտ, ավելի քան 20 կմ շառավղով։ Հինգ հազար մարդ տարհանվեց վտանգավոր շրջաններից։

Պատկերասրահ
-----------

* Քալբուկո փետրվարի 11, 2010 թՔալբուկո փետրվարի 11, 2010 թ
* Քալբուկո հրաբուխ, տեսարան Լյանքիվեյ լճից)Քալբուկո հրաբուխ, տեսարան Լյանքիվեյ լճից)
* Քալբուկո հրաբուխՔալբուկո հրաբուխ
* Քալբուկո 22.04.15Քալբուկո 22.04.15
* Քալբուկո հրաբուխ, 22 ապրիլի 2015թ.Քալբուկո հրաբուխ, 22 ապրիլի 2015թ.
* Քալբուկո հրաբուխ:Տեսարան Լյանքիվեյ լճից 22 ապրիլի 2015թ.Քալբուկո հրաբուխ:Տեսարան Լյանքիվեյ լճից 22 ապրիլի 2015թ.
* Քալբուկո հրաբուխ, 22 ապրիլի 2015թ.Քալբուկո հրաբուխ, 22 ապրիլի 2015թ.

Ծանոթագրություններ
------------------

1. ↑  Սմիթսոնյան ինստիտուտ — 1846.
2. ↑  «Արխիվացված պատճենը». Արխիվացված է օրիգինալից 2020 թ․ հունիսի 12-ին. Վերցված է 2020 թ․ սեպտեմբերի 22-ին.
3. ↑
4. ↑
5. ↑  «Արխիվացված պատճենը». Արխիվացված է օրիգինալից 2020 թ․ հունվարի 25-ին. Վերցված է 2020 թ․ սեպտեմբերի 22-ին.

Արտաքին հղումներ
----------------

* Global Volcanism Program - Քալբուկո(չաշխատող հղում)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Քալբուկո (հրաբուխ)» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Բառարաններ և հանրագիտարաններ | Մեծ նորվեգական |

 |
**Բերիմբաու**(պորտ.՝ *berimbau*), միալար հարվածային գործիք է՝ ծագումով Բրազիլիայից։ Բերիմբաուի արմատները դեռյևս լիովին ուսումնասիրված չեն, թեև ամենայն հավանականությամբ այն ունի Աֆրիկյան արմատներ։ Բերիմբաուն սերտ կապված է բրազիլական մարտարվեստ կապոեիրայի հետ, ինչպես նաև համարվում է Կանդոմբլե ավանդույթի մի մաս։

Գոյություն ունի երեք տեսակի բերիմբաու, որոնք տարբերակվում են տոներով. գունգա (ցածր տոն), մեդիու (միջին տոն) և վիոլա (բարձր տոն)։ Ժամանակակից կապոեիրայի դպրոցներում օգտագործում են բոլոր երեք տեսակի բերիմբաուները, բայց կապոեիրա ռեժիոնալում օգտագործել են միայն գունան։

Բերիմբաուն կազմված է կաբասայից (ռեզոնանսային դդում), վեռգա (ձող, որի վրա ձգում են լարը), արամե (լար), դոբռաու (կոպեկ) կամ պեդրա (քար) (սեղմում են լարին, ձայնի փոփոխության համար), կաշիշի (կապված զամբյուղ, որը նվագելու ժամանակ լրացուցիչ ձայն է արձակում) և բակետներ (փայտիկ, որով ձայն են արձակում)։

Լսել բերիմբաու կարելի է այստեղ Ռիթմ Անգոլա. (ogg ֆորմատով, 17 վայրկյան, 174 ԿԲ)։

Ձայն
----

Բերիմբաու նվագող երաժիշտ
Կապոեիրայի խաղի ժամանակ օգտագործվում են բերիմբաուի երեք ձայներ. բաց (տոն), փակ (ծին) և խշշացող (չ)։

Բաց ձայնը հասնում է լարին հարվածելիս, երբ դոբռաուն չի դիպչում լարին։ Փակ ձայնը հասնում է լարին ուժեղ հպված դոբռաուի պայմաններում (բերիմբաուն հնչում է բարձր)։ Խշշացող ձայնը հասնում է, երբ դոբռաուն հազիվ է դիպչում լարին։

Ծանոթագրություններ
------------------

1. ↑  The Berimbau: A Brazilian Musical Bow

Արտաքին հղումներ
----------------

* The Berimbau: A Brazilian Musical Bow

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Բերիմբաու» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |